stanford-oval/wikipedia huggingface dataset:
Luettelo Mankelin sketseistä
Herrasmies

Hotelli Ilveksen edustalla äveriäältä vaikuttava keikari (Keskinen) kutsuu naisen (Karoliina Blackburn) kotiinsa teelle komeaan kartanorakennukseen. Jätettyään taksin kuljettajalle runsaan tipin, mies vie kotonaan naisen sotkuiseen lastenhuoneeseen. Nainen ihmettelee huonetta, ja toteaa huoneen olevan pienen lapsen huone. Mies ei ymmärrä mitä nainen tarkoittaa ja varoittaa naista puhumasta lujaa, jotta tämän vanhemmat eivät heräisi. Mies haluaa pelata Pokémon-korttipeliä, mutta nainen ei osaa sääntöjä. Mies kurkistaa viereiseen lipastoon, ja on innoissaan että hänen äitinsä on jättänyt lipastoon kaksi vanukaspurkkia. Hämmentynyt nainen päättää lähteä, jolloin mies hilpeästi hyvästelee tämän ja jää syömään vanukastaan.
Hevi Dent

Sketsissä Hevi Dent -nimisen hammaslääkäriyrityksen hammaslääkäri (Silvennoinen) keskustelee potilaansa (Keskinen) kanssa. Potilas kertoo harjaavansa hampaansa päivittäin, mutta siitä huolimatta ne ovat huonossa kunnossa. Tämän jälkeen hammaslääkäri käyttää hiomakonetta potilaan hampaidenhoitoon, jonka jälkeen hampaat muuttuvat puhtaan valkoisiksi. Hammaslääkäri kertoo että potilas voi syödä viikkoon kaikkea muuta paitsi vaniljajäätelöä, maitoa, liitulakritsia sekä lunta.
Taksikuski

Taksikuljettaja (Silvennoinen) ottaa kyytiinsä juuri ylioppilaaksi valmistuneen, päihtyneen sekä tupakoivan naisen (Selin). Taksikuski moittii naista juopottelusta, ja lopussa selviää kuljettajan olevan tämän isä.
Toiminimi Hämeen Heavy Laundry

Pesulan omistaja (Silvennoinen) saa asiakkaikseen muun muassa poliisin ja hääparin. Heidän vaatteensa ovat yltä päältä liassa, jolloin omistaja käskee heidän istua penkille. Sitten hän alkaa pestä asiakastaan painepesurilla. Pesun jälkeen hän alkaa kuivata tätä ja huutaa "Rintamasuunta kuivuriin!". Asiakas yleensä pillastuu ja kaatuilee kuivauksen aikana.
Jari Avanto

Hieman yksinkertainen Jari Avanto (Keskinen) ja hänen työtoverinsa (Silvennoinen) tekevät yksinkertaista lapiotyötä soramontulla. Työtoveri härnää Avantoa kysymällä kellonaikaa, vaikka tämä ei osaa lukea kellotaulua, sekä tekemällä pilaa Avannon nimestä kysymällä avantouintiin liittyviä kysymyksiä tai ehdottomalla uintia lätäkössä. Viimeisessä jaksossa Avanto suivaantuu toverinsa piikittelyyn ja pulahtaa vaatteet päällä avantoon.
Kalevi Lagerstam

Sketsissä pariskunta Tuuli (Miia Selin) ja Juha (Heikki Hela) muuttavat kerrostaloasuntoon. Heidän uusi naapurinsa Lagerstam (Silvennoinen) valittaa ärsyttävään ja pikkutarkkaan sävyyn heille jokaisesta liikkeestään jonka takia Lagerstamin vaimo ei saa unta. Lagerstam valistaessa pariskuntaa kuinka heidän tulisi jatkossa toimia Tuuli hermostuu tälle samalla kun Juha myötäilee Lagerstamia. Pariskunnan mennessä kotiinsa Juha sekä Lagerstam yhteistuumin toteavat jonkin ongelman olleen "hassua", ja Lagerstam jää oven taakse salakuuntelemaan pariskuntaa.
Lakeen Asuntohumaus Ky

Sketsissä hermostuneen ja kiireisen oloinen kiinteistövälittäjä (Keskinen) esittelee pahaa-aavistamattomalle pariskunnalle (Silvennoinen & Selin) erikoiseen tapaan tontteja, jotka ovat jo asutettuja tai muuten asuinkelvottomia.
Liftari

Sketsissä mies (Heikki Silvennoinen) pyrkii pääsemään etelään liftaamalla. Mies otetaan kyytiin erikoisilla ajoneuvoilla, kuten veneellä, lentokoneella ja rollaattorilla.
Majaniemi

Sketseissä kansainvälisen yrityksen johtaja Pertti (Silvennoinen), tämän assistentit (Blackburn sekä Selin) kuuntelevat hutiloivan ja hermostuneen kollegan Majaniemen (Keskinen) alustusta yrityksen kehitysideoista. Majaniemen puuduttava esitys lähtee menemään väärille raiteille kun fläppitaulua tulisi kääntää, ja tämä kaatuu maahan fläppitaulun ja toisinaan myös Pertin kanssa tämän avustaessa Majaniemiä. Kahdessä viimeisessä sketsissä yritys järjestää Vision 2000 -tapahtuman, jossa Majaniemi kaatuu piirtoheitinkalvojen, diaprojektorin diojen ja fläppitaulun kanssa maahan ja kuvan ulkopuolelta kuuluu kolinaa sekä lasien särkymistä. Lopuksi Pertti pyytää assistenttiaan ja vieraita mukaansa saunomaan.
Mauno Ahonen

Sketsissä Kummelistakin tuttu uutisankkuri Mauno Ahonen (Silvennoinen) kertoo "kuuluisia viimeisiä sanoja".
Missä täällä saa...

Sketseissä sairaalan potilas (Olli Keskinen) kysyy reittiä lääkäriltä (Heikki Silvennoinen) tupakointialueelle, baariin sekä pitseriaan. Lääkäri neuvoo ivalliseen sekä sarkastiseen sävyyn potilasta menemään erilaisten osastojen ohi, joihin potilaan mieliteot voivat johtaa (esimerkiksi pitserian reitillä oleva "rasvaimuosasto" ja baarin reitillä oleva "juoppohullujen osasto"). Neuvottuaan potilasta lääkäri kysyy tältä, olisiko hänellä tarjota savuketta tai juomalipukkeita, sillä tämän "omat olivat jääneet autoonsa".
Nemonen

Sketsissä Nemonen (Silvennoinen) ja tämän esimies (Keskinen) ottavat yhteen, kun Nemosen tulisi viedä maadoitusantenneja toiseen kerrokseen. Nemonen on hyvin laiska, ja makaa kuljetuskärryssä johon on kiinnitetty muun muassa puhelin ja kansio. Hän ei saa aikaiseksi työtehtävää, josta esimies häntä muistuttaa viikkojen ajan joten tämä yrittää delegoida sitä kollegoilleen. Vasta lomalle päästyä Nemoseen tulee puhtia.
Nyt ei pysty

Sketsissä Silvennoisen esittämä mies ja tämän ystävä (Keskinen) puhuvat puhelimessa. Keskinen kertoo jotain parisuhteestaan Silvennoiselle, kameran ollessa lähellä tämän kasvoja. Silvennoinen toteaa aina puhelun lopuksi, että "nyt ei pysty", jolloin kamera näyttää missä tilanteessa Silvennoinen on (muun muassa hukkumassa avantoon tai poliisikuulustelussa).
Pasi Veinä

Pasi Veinä (Silvennoinen) on upporikas liikemies, joka käyttää jatkuvasti laskettelulaseja. Veinän asioidessa eri liikkeissä ja palveluissa, työntekijä (Keskinen) venyttää kaupankäyntiä tarpeettomuuksiin asti jolloin Veinän tehdessä pienenkin erehdyksen työntekijä nostaa "kätensä pystyyn" ja toteaa ettei voi auttaa Veinää lainkaan. Korvaukseksi Veinä saa toisinaan lahjakortin ja lopulta häneltä kysytään, "miksi sinulla on nuo laskettelulasit päässä?".
Pelastusta rumpuni soi

Katusoittaja (Heikki Silvennoinen) esittää kappaletta "Pelastusta rumpuni soi", jolloin ohikulkija (Olli Keskinen) jättää hänelle arkkuunsa jonkin arvoesineistään.
Prisman kassalla

Kassamyyjä (Silvennoinen) yrittää kertoa asiakkaalle (Keskinen), että heidän kassakoneensa "ei pidä" venäläisestä metvurstista eikä hän siksi pysty myymään sitä asiakkaalle. Usean keinon ja kokeilun kautta kassa saa myytyä metvurstin muiden tuotteiden imussa.
Meteorologi Pertti Pasanen

Kummelistakin tuttu sketsihahmo Pertti Pasanen (Silvennoinen) ennustaa omalaatuiseen tyyliinsä säätä.
Miljoonaviulu

Sketsissä venäläistä viulistia ja hänen seuralaistaan (Selin) lentokentällä odottava limusiininkuljettaja Marko Luukkonen (Hela) saa hoitaakseen "miljoonaviulun", jota tämän tulee pitää kuin kukkaa kämmenellä. Luukkonen kohtelee viulua kaltoin kunnes se lopulta hajoaa. Pistäydyttyään soitinliikkeessä myyjä (Silvennoinen) kertoo viulun olevan tuhansien markkojen arvoinen, ja että viululla on kattava vakuutus. Luukkonen lunastaa viulun korvausrahat vakuutusyhtiöltä ennen viulistin konserttia ja hankkii uuden, hieman halvemman viulun tilalle. Luukkonen toimittaa viulun viulistille, ja yrittää paeta maasta seuralaisen kanssa jääden lopulta kiinni poliisille.
Skiigge Böy

Kuvitteellisessa TV-sarjassa tanskalainen biologi Skiigge Böy (Silvennoinen) vie katsojat tutustumaan syksyisen lähimetsän ihmeelliseen maailmaan. Skiigge Böy puhe on sekoitus tekotanskaa sekä ruotsinkielisiä tai ruotsia muistuttavia sanoja. Yleensä jakson lopussa Skiigge Böy löytää kuolleen (todellisuudessa täytetyn tai muovisen) eläimen, johon hän reagoi lausumalla "död". Talvisessa jaksossa Skiigge Böy löytää jäältä pilkkijän, joka niin ikään on "död".
Suleima

Suleima (Silvennoinen) muistaa vaimoaan (Selin) lahjoilla eri merkkipäivinä. Lahja on kuitenkin jotain vaimolle tarpeetonta, kuten pyykkiteline tai sikaripaketti. Vaimon kysyessä, kuka lahjaa tarvitsee, Suleima tokaisee aggressiivisesti "Sinä!". Viimeisessä sketsissä Suleima ostaa vaimolleen lahjaksi pullon viskiä, ja vaimon kysyessä kuka pullon juo, Suleima tokaisee, "Minä!", juoden samalla pullon suusta.
Suomalainen mies

Suomalainen mies (Silvennoinen) käyttäytyy viimeisillään raskaana olevaa vaimoaan (Selin) kohtaan tökerösti ja välinpitämättömästi. Mies ei kuuntele vaimoaan, eikä juuri tee mitään itse. Viimein synnytyksen alkaessa mies kieltäytyy lähtemästä tämän mukaan sairaalaan, sillä tämän ystävät ovat tulossa viettämään iltaa heidän kotiinsa.
Sketsi lienee eräs sarjan tunnetuimpia, ja esimerkiksi Silvennoisen lausahdukset "tiistai on murekepäivä" ja "mureke on mureke" ovat nousseet internet-hokemiksi.
Uhkailija

Uhkailija (Silvennoinen) huutelee kerrostalon sisäpihalla tyhjille parvekkeille vaatien asukkailta satoja markkoja, muuten hän sanoo sotkevansa paikkoja, riisuutuu alasti tai räjäyttävänsä itsensä. Ketään ei näy, joten hän jatkaa uhkailua laskien lunnasvaatimuksiaan koko ajan aina 100 markkaan asti. Lopulta uhkailija luovuttaa tai paljastaa, että "sytytin" olikin autoradan nopeudensäädin.
Hokema "panokset kovenee" on jäänyt elämään.
Unelmista totta

Kuvitteellisessa tv-sarjassa Unelmista totta haastattelija (Keskinen) seuraa pariskunnan Pipsan (Selin) ja Laurin (Silvennoinen) eri lomasuunnitelmia. Pipsan ollessa energinen ja positiivinen Lauri on ärhäkkä ja helposti hermostuva. Pariskunta muun muassa suunnittelee maailmanympärysmatkaa sekä purjehdusta merille. Ohjelman aikana aina jokin menee vikaan (esimerkiksi purjehdusveneen potkuri on liian pieni) ja Pipsan itkiessä Lauri käskee kuvausryhmää olemaan kuvaamatta vaimoansa.
Vanhempainilta

Sketsissä kaksi ulkoisesti tavanomaiselta vaikuttavaa vanhempaa (Selin sekä Karoliina Blackburn) kauhistelevat yhdessä opettajan (Keskinen) kanssa lastensa kolttosia ja kyseenalaisia käsitöitä. Takapulpetilla istuva mustahiuksinen, nahkatakkinen, kajaalilla meikattu mies Lucifer (Silvennoinen) esittelee poikansa kirjoittamaa runoa sekä stegosauruksen virheetöntä pienoismallia. Lopuksi Silvennoinen toteaa, "kyllä mä niin sitä poikaa rakastan."
Vuoden mestari

Sketsissä kolme kilpailijaa kisailevat Keskisen juontamana muun muassa vuoden haitari- tai imitaatiomestaruudesta. Kilpailijoita arvioi tuomari (Selin tai Silvennoinen). Kilpailijoista kaksi on alan ammattilaisia, kun taas kolmas kilpailija (Silvennoinen tai Selin) on selkeästi amatööri, joka käyttäytyy usein hyvin epäasiallisesti kuten lahjoo tuomaria tai kommentoi negatiiviseen sävyyn muita kilpailijoita. Tästä huolimatta kolmas kilpailija voittaa ja Keskinen antaa hänelle palkinnoksi matkalahjakortin käytettäväksi tuomarin kanssa. Kilpailussa vierailee aina joku muusikko, kuten Samuli Edelmann tai Paula Koivuniemi, jotka häiritsevät juontajaa juonnon aikana.
Marianne Saari
Diskografia > Studioalbumit

Mary-Ann: Silver Blue (1983,  Minimusic)
Marianne Saari: Still Alive (2014,  South Record)
Diskografia > Singlet/ Digisinglet

”Muovinukke” / ”Unta vain” (1985, CBS Records)
”Muovinukke” (maxi-single, 1985, CBS)
”Uskon Aurinkoon” (2017)
"Kun rakkaus ei riitä" (2017)
"Sydän sanoo" (2018)
"Valoon" ( 2018)
"Kaunista unta" (2019)
"Pidä siis kii" Duetto Kristianin kanssa (2020)
"Feliz Navidad" cover (2020)
"Lähdin liian aikaisin" (2021)
"Kulkija" (2022)
"Rytmiisi antaudun" (2023)
"Tämä yö" (2024)
MARIANNE'S ROCKIN' PROJECT
GRAVITY'S PULL(2023)  Säv. & San & Sov. Juha Kristian Kontu
MIDNIGHT RACE(2023)  Säv. & San & Sov. Juha Kristian Kontu
SPIRITS COLLIDE(2024) Säv. & San & Sov. Juha Kristian Kontu
RIDE WITH ME (2025)     Säv. & San & Sov. Juha Kristian Kontu
Aiheesta muualla

Virallinen sivusto
Virallinen Facebook-sivu
New Century Global Center

New Century Global Center
New Century Global Center (kiin.: 新世纪环球中心; pinyin: Xīn shìjì huánqiú zhōngxīn) on Kiinan Chengdussa sijaitseva monitoimirakennus, joka avattiin yleisölle 28. kesäkuuta 2013. Sen pituus on 500 metriä, leveys 400 metriä ja korkeus 100 metriä. Rakennuksen tilojen kokonaispinta-ala on 1,7 miljoonaa neliömetriä. Kiinalaisten viranomaisten mukaan kyseessä on maailman suurin vapaasti seisova rakennus.
New Century Global Center sisältää muun muassa ostoskeskuksia, liiketiloja, elokuvateattereita, hotelleja sekä perheille suunnattuja virkistysmahdollisuuksia.
Anne Hänninen

Anne Hänninen Kuusankosken työväenopiston kirjallisuuspiirissä 25. marraskuuta 1982.
Anne Hänninen (s. 7. helmikuuta 1958 Rautalampi) on suomalainen runoilija. Hänen runoutensa toistuvia teemoja ovat lapsuus, luonto, luonnon tuho, linnut, kuolema, aika, kohtalo, sivullisuus, vapauden mahdollisuus ja yksinäisyys. Hänninen on kirjoittanut myös aforismeja. Hänen runojaan on julkaistu useissa antologioissa, ja niitä on käännetty ruotsiksi, englanniksi, venäjäksi ja islanniksi.
Hänninen on opiskellut muun muassa kirjallisuutta ja tiedotusoppia. Hänen esikoiskokoelmansa Yön tina sulaa aamuun ilmestyi vuonna 1978.
Teokset

Yön tina sulaa aamuun.  Helsinki:  WSOY, 1978.  ISBN 951-0-08857-9
Auringonlaskun portaat.  (Kuv. Outi Markkanen)  Helsinki:  WSOY, 1980.  ISBN 951-0-10166-4
Tulitemppeli.  Helsinki:  WSOY, 1982.  ISBN 951-0-11502-9
Ikuisuudenavara.  Helsinki:  WSOY, 1986.  ISBN 951-0-13884-3
Sekuntipilarit.  Helsinki:  WSOY, 1989.  ISBN 951-0-15994-8
Hedelmäntäysi.  Helsinki:  WSOY, 1991.  ISBN 951-0-17463-7
Miekkaliljat.  Helsinki:  WSOY, 1994.  ISBN 951-0-19395-X
Musta vuode.  Helsinki:  WSOY, 1997.  ISBN 951-0-22267-4
Tuulen vilja.  Helsinki:  WSOY, 2000.  ISBN 951-0-24470-8
Sateen muisti.  Helsinki:  WSOY, 2002.  ISBN 951-0-27615-4
Oljilla täytetty nainen.  Helsinki:  WSOY, 2005.  ISBN 951-0-30975-3
Eletyn valo - Valitut runot 1978-2005.  Helsinki:  WSOY, 2008.  ISBN 978-951-0-33975-6
Surusidonta.  Helsinki:  WSOY, 2009.  ISBN 978-951-0-35621-0
Hiekkaleijat.  Helsinki:  WSOY, 2012.  ISBN 978-951-0-38385-8
Mustat peilit.  Helsinki:  WSOY, 2015.  ISBN 978-951-0-41257-2
Kaleidoskoopit.  Helsinki:  Sanasato, 2017.  ISBN 978-952-7176-41-2
Sepelkyyhkyt.  Aviador, 2020.  ISBN 978-952-73475-1-5
Palkinnot

Suomen Maakuntakirjailijoiden tunnustuspalkinto 1991
Kalevi Jäntin palkinto 1992
Korpirastas-palkinto 1992
Savonia-palkintoehdokas 1989, 2000, 2015
Hämeen taidepalkinto 2000
Einari Vuorela -palkintoehdokas 2005 (teoksesta Sateen muisti, 2002)
WSOY:n tunnustuspalkinto 2005
Suomen aforismiyhdistyksen vuoden aforismikirja 2017
Valtion taiteilijaeläke 2020
Lähde
Aiheesta muualla

Anne Hännisen aforismeja ja valokuvia Aforistiblogissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Muut:  IdRef
Pajulanjoki

| Pajulanjoki (Virkaanjoki) |
| --- | --- |
 Virkaanjoen alajuoksua
Alkulähde:  Letku
Laskupaikka:  Hirsjärvi
Maat:  Suomi
Pituus:  19 km
Alkulähteen korkeus:  114,4 m
Valuma-alue:  101 km²
Pajulanjoki (alajuoksun nimenä myös Virkaanjoki) on Paimionjoen sivujoki Somerolla ja Tammelassa. Joen valuma-alueen pinta-ala on 101 km² ja järvisyys 1,81 %. Joki seuraa koko matkallaan saven täyttämiä kallioperän murroslaaksoja, joita reunustavat korkeammat kallio- ja moreenialueet. Pellon osuus valuma-alueesta on noin 28,6 %.
Pajulanjoki

Pajulanjoki saa alkunsa Someron ja Tammelan rajoilta, virtaa Somerolla halki laajojen peltoaukeiden Pajulan, Kultelan ja Ylenjoen kylien sivuitse ja laskee Paimionjoen yläjuoksun järviketjuun kuuluvaan Someron Hirsjärveen Someron Ihamäen ja Kivisojan kylien luona. Joen itärannoille ulottuvat myös Someron Hirsjärven ja Someron, aiemmin Somerniemen, Palikaisten kylien maat.
Jokilaakson pohjoisreunaa seurailee Tammelasta Somerolle jatkuva Hämeen Härkätie. Avara maisemakokonaisuus on vähintään paikallisesti merkittävä, mutta laaksonpohjan tasaiset, alavat pellot ovat alttiita tulville ja joen reunat sortumaherkkiä.  Someron Kultelassa tie ja joki erkanevat, jokilaakso kapenee ja rannat jyrkkenevät. Samalla joen nimeksi tulee Virkaanjoki.
Jokilaakson yläosalle varsinkin Someron Pajulan kylässä luonteenomaiset laajat, tasaiset pellot laakson pohjalla ovat aiemmin olleet niittyjä, ja todennäköisesti myös joelle nimen antanut kylännimi Pajula johtuu niittyä tarkoittavasta maastoappellatiivista paju.
Latvahaarat ja järvet

Joen latvahaarat saavat alkunsa Tammelan Letkun, Patamon ja Torron kylistä, karun ja metsäisen Tammelan ylängön reunoilta. Latvahaaroja ovat Tammelan Letkulla joen pääuoman suuntaisesti virtaava Myllyjoki, siihen idästä yhtyvä Pienjoki eli Suojoki sekä Tammelan Torron kylän ja Someron Pajulan Vahlionkulman halki virtaava Torrojoki.
Myllyjokeen laskevat pohjoisesta Haiponjärvi , Mustalammi ja Tourunjärvi Tammelasta. Suojokeen laskevat Valajärvi Tammelasta ja Valkjärvi Tammelan ja Someron rajalta sekä joitain pikkulampia. Torrojokeen ja Pajulanjoen pääuomaan laskee joukko pikkujärviä ja -lampia Someron Pajulan kylän pohjoispuoliselta kallioalueelta.
Aiheesta muualla

Ympäristösuunnitelu OK: Kultelan ja Pajulan luonto ja maisema Kultelan kyläyhdistys ry. Arkistoitu 4.3.2016. Viitattu 14.6.2009.
Pakkanen, Tuuli & Sallmén, Ari: Maanviljelysalueiden suojavyöhykkeiden ja kosteikkojen yleissuunnitelma Pajulanjoki - Virkaanjoki.  (Lounais-Suomen Ympäristökeskuksen moniste 7/2005)  Turku:  Lounais-Suomen ympäristökeskus, 2005.  ISBN 951-614-062-9  Julkaisun verkkoversio Viitattu 14.6.2009.[vanhentunut linkki]
MW (taajuusalue)

Äänisignaalin tie studiosta radiovastaanottimeen. Kohdat - 'AM - Amplitude Modulation' - 'FM - Frequency Modulation' - ovat vaihtoehtoiset; joko/tai. SW-alueen lähetykset ovat amplitudimoduloituja (AM).
MW-taajuusalue (engl. Medium wave, MW, suom. keskipitkäaaltoalue, keskipitkät aallot tai keskipitkät) on EMEA-maissa ja muualla Aasiassa ja Oseaniassa 526,5 kHz– 1606,5 kHz radiotaajuusalue, jota käytetään yleisradiotoiminnassa amplitudimoduloiduissa (AM) lähetyksissä. Aaltoalue on porrastettu 9 kHz:n väleinselvennä. Amerikoissa keskiaaltoalue on porrastettu 10 kHz:n välein, mikä tarkoittaa, etteivät aaltoalueet osu kohdakkain kuin tasakymmenluvuilla, minkä vuoksi radiovastaanottimessa tulee olla valinta kummallekin jaolle, mikäli vastaanotinta halutaan kuunnella kummankin taajuusjaon olosuhteissa.
Hard Time on Planet Earth

Hard Time on Planet Earth oli lyhytikäinen yhdysvaltalainen sci-fi-televisiosarja, joka esitettiin CBS-kanavalla korvaavana ohjelmana keskellä kautta vuonna 1989. Sitä tehtiin kolmetoista jaksoa joissa näytteli pääosaa Martin Kove, ja sen luojat olivat Jim ja John Thomas.
Juoni

Päähahmo oli avaruusolento (Kove), joka palveli valtavassa planeettojenvälisessä taistelussa. Taiston jälkeen häntä syytettiin vastarinnasta planeetan johtavaa neuvostoa kohtaan. Hänet todettiin syylliseksi, mutta sodan aikaisten palvelustensa ansiosta hänelle annettiin mahdollisuus hyvittää tekonsa viettämällä määrittämätön aika suunnattoman heikkona ihmisolentona planeetta Maassa.
Jaksot

| Jaksonumero | Nimi | Alkuperäinen esityspäivä |
| --- | --- | --- |
| 1–1 | "Stranger in a Strange Land" | 1. maaliskuuta, 1989 |
| 1–2 | "Something to Bank On" | 8. maaliskuuta, 1989 |
| 1–3 | "Losing Control" | 15. maaliskuuta, 1989 |
| 1–4 | "The Way Home" | 22. maaliskuuta, 1989 |
| 1–5 | "All That You Can Be" | 29. maaliskuuta, 1989 |
| 1–6 | "Battle of the Sexes" | 5. huhtikuuta, 1989 |
| 1–7 | "Death Do Us Part" | 12. huhtikuuta, 1989 |
| 1–8 | "The Hot Dog Man" | 26. huhtikuuta, 1989 |
| 1–9 | "Jesse's Fifteen Minutes" | 3. toukokuuta, 1989 |
| 1–10 | "Rodeo" | 10. toukokuuta, 1989 |
| 1–11 | "Not In Our Stars" | 31. toukokuuta, 1989 |
| 1–12 | "The All American" | 14. kesäkuuta, 1989 |
| 1–13 | "Wally's Gang" | 21. kesäkuuta, 1989 |
Aiheesta muualla

Hard Time on Planet Earth Internet Movie Databasessa (englanniksi)
Please Like Me

| Please Like Me |
| --- | --- |
 sarjan alkutunnus
Tyyli:  draamakomedia
Luoja(t):  Josh Thomas
Pääosissa:  Josh Thomas Debra Lawrance ym.
Alkuperämaa:   Australia
Alkuperäiskieli:  englanti
Verkko:   ABC2  Pivot  Yle Areena
Esitetty:  28. helmikuuta 2013 –
Tuotantokausia:  4
Jaksoja:  26 (17.12.2015 mennessä)
Ikäraja:  
Tuotanto
Tuottaja(t):  Todd Abbott
Ohjaaja(t):  Matthew Saville
Käsikirjoittaja(t):  Josh Thomas
Leikkaaja(t):  Chris Branagan
Tuotantoyhtiö(t):  Australian Broadcasting Corporation Josh and John Productions
Palkinnot
Voitetut:  AACTA-palkinto Paras televisiokomedia tai kevyen viihteen sarja (2014)
Ehdokkuudet:  AACTA-palkinto Paras ohjaus televisiodraamassa tai -komediassa (Matthew Saville, 2014) Paras näyttelijäsuoritus televisiokomediassa (Josh Thomas, 2014) GLAAD-mediapalkinto Paras komediasarja (2014)
Aiheesta muualla
Virallinen sivusto
IMDb 
Please Like Me on australialainen komedia- ja draamasarja, jonka ensimmäinen jakso esitettiin ABC2-televisiokanavalla 28. helmikuuta 2013. Sarjan on luonut australialainen koomikko Josh Thomas, joka näyttelee myös sarjan päähenkilöä. Sarja käynnistyy, kun sarjan päähenkilön tyttöystävä jättää tämän, koska uskoo tämän olevan homoseksuaali.
Sarjaa oli aluksi tarkoitus esittää suositulla ABC1-televisiokanavalla, mutta se siirrettiin kakkoskanavalle. Sarjan tekijät epäilivät, että syynä on sarjan homoteemaisuus. ABC kuitenkin kiisti väitteen, sillä yhtiön edustajan mukaan nuorten aiheita käsittelevä televisiosarja vain sopii paremmin kakkoskanavalle. Puoli vuotta sarjan ensiesityksen jälkeen sitä alettiin esittää uusintana ykköskanavalla myöhäisillassa.
Sarjaa tuotettiin neljä tuotantokautta, ja toisen kauden esitys alkoi Yhdysvalloissa ja Australiassa elokuussa 2014. Suomessa ensimmäisen kauden jaksot julkaistiin Yle Areenassa Pride-viikolla 20. kesäkuuta 2014, jossa ne olivat katsottavissa kahden kuukauden ajan.
Juoni

Sarjan päähenkilö on parikymppinen Josh, jonka tyttöystävä jättää hänet, koska uskoo Joshin olevan homo. Eron jälkeen Josh päätyy sänkyyn parhaan ystävänsä Tomin työkaverin Geoffreyn kanssa, mutta ei aio kertoa asiasta vanhemmilleen. Toisaalla Joshin äiti yrittää itsemurhaa, minkä seurauksena Josh joutuu muuttamaan takaisin äitinsä luokse.
Näyttelijät

| 0 | 1 | 2 |
| --- | --- | --- |
|  Josh Thomas  | … |  Josh   |
|  Wade Briggs  | … |  Geoffrey   |
|  Caitlin Stasey  | … |  Claire, Joshin entinen tyttöystävä   |
|  Thomas Ward  | … |  Tom, Joshin ystävä   |
|  Nikita Leigh-Pritchard  | … |  Niamh, Tomin tyttöystävä   |
|  David Roberts  | … |  Alan, Joshin isä   |
|  Debra Lawrance  | … |  Rose, Joshin äiti   |
|  Renee Lim  | … |  Mae, Alanin uusi tyttöystävä   |
|  Judi Farr  | … |  Peg-täti   |
|  Andrew S. Gilbert  | … |  Rod   |
|  Charles Cottier  | … |  Patrick   |
Jaksot

| Kausi | Kausi | Jaksot | Australia> Esitys alkoi | Australia> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 6 | 28. helmikuuta 2013 | 28. maaliskuuta 2013 | 20. kesäkuuta 2014 | 19. elokuuta 2014 |
|  | 2 | 10 | 12. elokuuta 2014 | 14. lokakuuta 2014 | — | — |
|  | 3 | 10 | 15. lokakuuta 2015 | 17. joulukuuta 2015 | — | — |
|  | 4 | 6 |  |  | — | — |
Aiheesta muualla

Please Like Me Internet Movie Databasessa (englanniksi)
Viralliset kotisivut (englanniksi)
Sarja Yle Areenassa (Arkistoitu – Internet Archive)